《杂诗》
魏晋·傅玄

志士惜日短，愁人知夜长。
摄衣步前庭，仰观南雁翔。
淳景随形步，流响归空房。
清风何飘飘，微月出西方。
繁星依青天，列宿自成行。
蝉鸣高树间，野鸟号东厢。
纖云时髣髴，渥露沾我裳。
良时无停景，北斗忽低昂。
常恐寒节至，凝气结为霜。
落叶随风摧，一绝如流光。

作者简介：傅玄（217~278年），字休奕，北地郡泥阳（今陕西铜川耀州区东南）人，西晋初年的文学家、思想家。 出身于官宦家庭，祖父傅燮，东汉汉阳太守。父亲傅干，魏扶风太守。